|  |  |
| --- | --- |
| **Tárgy:** | **Szombathely Megyei Jogú Város Bűnmegelőzési, Közbiztonsági és Közrendvédelmi Bizottságának 2022. december 5-i ülése** |
| **Helyszín:** | **Városháza, Kossuth Lajos utca 1-3., I. emeleti kistanácskozó** |
| **Időpont:** | **2022. december 5., 14 óra 00 perc** |
| **Jegyzőkönyv-****vezető:** | **Kiss Viktória** |
| **Jelenléti ív** | **Név** | **Aláírás** | **Megjegyzés** |
|  | **Kelemen Krisztián** | **jelen** | képviselő, a Bizottság elnöke |
|  | **Balogh Gábor r. alezredes** | **jelen** | a Bizottság tagja |
|  | **Balogh Tibor** | **jelen** | a Bizottság tagja |
|  | **Bercse László r. őrnagy** | **jelen** | a Bizottság tagja |
|  | **Bor Balázs** | **jelen** | a Bizottság tagja |
|  | **Büki Zoltán** | **jelen** | a Bizottság tagja |
|  | **Egyed László tű. alezredes** | **jelen** | a Bizottság tagja |
|  | **Gálffy Áron** | **jelen** | a Bizottság tagja |
|  | **Dr. Gulyás Ferenc r. ezredes** | **jelen** | a Bizottság tagja |
|  | **Horváth Ferenc** | **jelen** | a Bizottság tagja |
|  | **Janzsó Zoltán** | **jelen** | a Bizottság tagja |
|  | **Márovics Pál** | **-** | a Bizottság tagja |
|  | **Dr. Mészáros András** | **jelen** | a Bizottság tagja |
|  | **Dr. Stánitz Éva** | **jelen** | a Bizottság tagja |
|  | **Versegi Valentin** | **-** | a Bizottság tagja |
|  | **Pavelkovits Petra** | **-** | a Bizottság tagja |
|  | **Állandó meghívottak** |
|  | **Név** | **Aláírás** | **Megjegyzés** |
|  | **Dr. Nemény András polgármester** | - |  |
|   | **Dr. László Győző alpolgármester** | - |  |
|  | **Dr. Horváth Attila alpolgármester** | - |  |
|  | **Horváth Soma alpolgármester** | - |  |
|  | **Dr. Károlyi Ákos jegyző** | jelen |  |
|  | **Babicsné Dr. Tőke Erzsébet aljegyző** | - |  |
|  | **Stéger Gábor osztályvezető** | jelen | SZMJV PH Közgazdasági és Adó Osztály |
|  | **Dr. Holler Péter osztályvezető** | jelen | SZMJV PH Hatósági Osztály |
|  | **Ágoston Sándor irodavezető** | jelen | SZMJV PH Hatósági Osztály, Közterület-felügyelet |
|  | **Kiss Viktória védelmi ügyintéző** | jelen |  |
|  | **Kalmár Ervin osztályvezető**  | - | SZMJV PH Városüzemeltetési Osztály |
|  | **Bonti Tamás irodavezető** | - | SZMJV PH Városüzemeltetési Osztály, Kommunális és Környezetvédelmi Iroda |
|  | **Németh Ákos** | jelen | tanácsnok, önkormányzati képviselő |

**Kelemen Krisztián képviselő, a Bizottság elnöke:** Tisztelettel köszönti az év utolsó Bűnmegelőzési, Közbiztonsági és Közrendvédelmi Bizottsági ülés megjelent tagjait. Tisztelettel köszönti Németh Ákos tanácsnok Urat, Dr. Károlyi Ákos Jegyző Urat és Stéger Gábor Osztályvezető Urat. Megállapítja, hogy a Bizottság 13 fővel határozatképes, a jegyzőkönyvet Kiss Viktória vezeti. Javaslatot tenne a jegyzőkönyv hitelesítésére Bor Balázs személyében.

**Bor Balázs, a Bizottság tagja:** Vállalja.

**Kelemen Krisztián képviselő, a Bizottság elnöke:** Köszöni, szavazást rendel el, kéri a Bizottság tagjait, kézfeltartással jelezzék, hogy egyetértenek-e Bor Balázs jegyzőkönyv hitelesítő személyével.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot.*

**Kelemen Krisztián képviselő, a Bizottság elnöke:** Eltelt egy hónap az előző bizottsági ülés óta, bár személyesen már megtette, de a Bizottság nevében még nem, szeretne a Bizottság nevében is gratulálni Egyed László Úrnak, a Bizottság tagjának, aki a Szent Márton Gálán átvehette Polgármester Úrtól a „Szombathely Közbiztonságáért-díjat”. Nagyon büszkék lehetnek rá és arra is, hogy a Bizottság tagja. Jó egészséget és további sok sikert kíván.

Az elektronikusan kiküldött napirendi pontokat, összesen 10-et fognak tárgyalni, a „Különfélék”-kel együtt. Szavazásra teszi fel, aki a kiküldött napirendi pontokkal egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**53/2022. (XII.5.) BKKB számú határozat**

A Bűnmegelőzési, Közbiztonsági és Közrendvédelmi Bizottság a 2022. december 5-i ülésének napirendjét az alábbiak szerint fogadta el:

**Nyilvános ülés:**

**1./ Javaslat egyes önkormányzati rendeletekkel kapcsolatos döntések meghozatalára (Közgyűlési 7.)**

 **Előadó:** Stéger Gábor, a Közgazdasági és Adó Osztály vezetője

**2./ Beszámoló a Közterület-felügyelet munkájáról (Közgyűlési 10.)**

 **Előadó:** Ágoston Sándor, a Közterület-felügyelet irodavezetője

**3./** **Javaslat mobil térfigyelő kamerával megfigyelt közterület kijelölésére**

 **Előadó:** Ágoston Sándor, a Közterület-felügyelet irodavezetője

**4./ Javaslat a „Bűnmegelőzési és katasztrófavédelmi kiadások; egyéb kiadások, támogatások” költségvetési tételsor felhasználására** *(szóbeli előterjesztés)*

 **Előadó:** Kelemen Krisztián, a Bizottság elnöke

**5./ Javaslat mikromobilitási járművek kölcsönzési célú közterületi elhelyezésére vonatkozó együttműködési megállapodás meghosszabbítására**

**Előadó:** Kalmár Ervin, a Városüzemeltetési Osztály vezetője

**6./ Tájékoztatás az elektromos rollerekkel kapcsolatos közlekedési tapasztalatokról** *(szóbeli előterjesztés)*

**Előadó:** Dr. Gulyás Ferenc r. ezredes, kapitányságvezető, a Bizottság tagja

**7./ Tájékoztatás a közlekedési szempontból legveszélyeztetettebb szombathelyi útkereszteződésekről** *(szóbeli előterjesztés)*

**Előadó:** Dr. Gulyás Ferenc r. ezredes, kapitányságvezető, a Bizottság tagja

**8./ Tájékoztatás sebességmérő eszközök alkalmazásának lehetőségével kapcsolatban** *(szóbeli előterjesztés)*

**Előadó:** Dr. Gulyás Ferenc r. ezredes, kapitányságvezető, a Bizottság tagja

**9./ Tájékoztatás a koronavírus, illetve az influenza járvány jelenlegi helyzetéről** *(szóbeli előterjesztés)*

**Előadó:** Dr. Stánitz Éva, a Bizottság tagja

**10./ Különfélék**

**Előadó:** Kelemen Krisztián, a Bizottság elnöke

**Felelős:** Kelemen Krisztián, a Bizottság elnöke

**Határidő:** azonnal

**1./ Javaslat egyes önkormányzati rendeletekkel kapcsolatos döntések meghozatalára (Közgyűlési 7.)**

 **Előadó:** Stéger Gábor, a Közgazdasági és Adó Osztály vezetője

**Stéger Gábor, a Közgazdasági és Adó Osztály vezetője:** Köszönti a Bizottságot. Az Önkormányzat 2023. évi átmeneti gazdálkodásáról szóló rendeletnek a megalkotására tulajdonképpen az államháztartásról szóló törvény szabályozása ad lehetőséget. Egy téma helyezte őket gondolkodás elé, a jelenlegi energiaköltségek elszabadulása, ezt próbálták meg kezelni a rendelettel. Megoldásként a polgármesteri keret nagyságát emelték fel havonta 200 millió forintra, amit különösen az energiaárak tekintetében használhat fel Polgármester Úr. Nagyon nehéz lett volna meghatározni január-februárra azt az összeget, amire az intézményeknek szüksége lenne, de úgy gondolja, hogy így meg tudják oldani ezt a helyzetet.

**Kelemen Krisztián képviselő, a Bizottság elnöke:** Köszöni a hozzászólást. Tehát a működőképességhez tartalmaz egy kis rugalmasságot ez az előterjesztés. Van-e esetleg kérdés, észrevétel? Nem volt, így szavazásra teszi fel, aki a Közgyűlésnek elfogadásra javasolja, azt kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**54/2022. (XII.5.) BKKB számú határozat**

A Bűnmegelőzési, Közbiztonsági és Közrendvédelmi Bizottság a *„Javaslat egyes önkormányzati rendeletekkel kapcsolatos döntések meghozatalára”* című előterjesztést megtárgyalta, és a Szombathely Megyei Jogú Város Önkormányzata 2023. évi átmeneti gazdálkodásáról szóló rendelettervezetet az előterjesztésben foglaltak szerint a Közgyűlésnek elfogadásra javasolja.

**Felelős:**  Kelemen Krisztián, a Bizottság elnöke

(a végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** a Közgyűlés 2022. december 8-i ülése

**2./ Beszámoló a Közterület-felügyelet munkájáról (Közgyűlési 10.)**

 **Előadó:** Ágoston Sándor, a Közterület-felügyelet irodavezetője

**Kelemen Krisztián képviselő, a Bizottság elnöke:** Mint az köztudott, 2020. január 1-től a Közterület-felügyelet mint különálló intézmény megszűnt, beolvasztásra került a Polgármesteri Hivatal hierarchiájába. Úgy gondolja, hogy ez akkor nagyon jó döntés volt. És köztudott, hogy 2020. szeptember 1-től Ágoston Sándor irodavezető vezeti a Közterület-felügyeletet, és már tavaly is látszódott statisztikai számokban, hogy sokkal hatékonyabban, eredményesebben működnek, és sikerült elérni azt a célt is, hogy picit „polgárbarátabb” legyen a Közterület-felügyelet. De átadja a szót Irodavezető Úrnak.

**Ágoston Sándor, a Közterület-felügyelet irodavezetője:** Köszönti a Bizottságot. Elkészült és kiküldésre került a beszámoló, amit nem szeretne fejezetekre boncolni, mert részletesen és tartalmában majdnem teljeskörűen összefoglalja az egész évi munkájukat. Ennek ellenére szeretné kiemelni, hogy nagy örömmel tölti el, hogy az idei évben nagy volumenű térfigyelő kamerarendszer frissítést, fejlesztést, kamera cseréket tudtak abszolválni. A kamerák cseréjével kapcsolatosan elmondja, hogy a régi, analóg típusú kamerák vadonatúj, digitális kamerákra lettek kicserélve, ezek leginkább a Fő tér és a belváros környékén lettek cserélve, melyek mind turisztikai, mind közbiztonsági szempontból indokolt voltak. Ezek közül a kamerák közül kiemelendő a Szent Márton téri kamera, mely közel két évig nem működött. Sikerült ezt is kicserélni, melynek már van is hozománya bizonyos eljárásokban. Ezek a kameraeszközök, amik ki lettek cserélve, mind IP-rendszerben bekötött, hangszóróval ellátott kamerarendszer. Legfrissebb kamerák lettek cserélve, a Gyöngyösparti sétány és a Városháza melletti Kormányablak felett. Mindkettő pont a belváros szívében van, szükséges volt a cseréjük. Köszöni mindenkinek a támogatását, akinek belekerült ebbe a munkája.

Ha kamerák, akkor intézkedések. Az intézkedések számával kapcsolatosan, mivel nem egy nagy statisztikus, nem szeretne belefolyni a statisztikákba, de nagyon örül, hogy kollegái és kolleganői munkájából kivehető, hogy nyilván mindent lehet jobban csinálni, de azt gondolja, az az elvárás, hogy ha valakit meg lehet győzni jogkövető magatartásra kommunikációval, akkor azt kell alkalmazni, első körben a figyelmeztetést helyezik előtérbe, ha valaki ebből nem ért és erősebb szankciót kell alkalmazni, akkor élni kell ennek a jogi lehetőségével. Ennek folyamodványaként egy számot mond a figyelmeztetés tekintetében, mint szankció alkalmazás:

* 2021. évben 2889 figyelmeztetés alkalmaztak;
* 2022. évben ez megugrott, 3754 figyelmeztetést alkalmaztak a kollégái.

Ezzel párhuzamosan, az összes intézkedési mutató, melyek a beszámolóban szerepelnek, ezek közel 150 %-os mutatók, amik nem csak azért öröm számára, mert ekkora számról tesz tanúbizonyságot, hanem azért is, mert magasak voltak az elvárásai a kollegáival szemben, hogy a gyerekbetegségek és a Közterület-felügyeletnek azok a munkái kerüljenek kiküszöbölésre, ami számára szakmaiatlan volt, és úgy gondolja, hogy ebben az évben el tudtak mozdulni egy komoly szakmai munka felé, gondol olyanokra, mind a büntetőeljárások tekintetében, mind az eljárások megindításában tett intézkedésekben. Mivel szakmai munka, úgy gondolja, hogy a rendőrséggel az a napi és heti munkavégzés, amikor együtt gondolkodnak, egymást kiegészítve elemeznek, rakják össze az információikat, ez egy nagyon szép szakmai munka volt mind a kollegái, mind az együttműködők társszervek részéről. Többet nem is szeretne mondani, hiszen van bőven napirendi pont, a végére egy gondolat fogalmazódott meg benne, a köszöneté: köszönetét szeretné kifejezni a kollegáinak, kolleganőinek, illetve a társszervek vezetőinek azért a támogatói hozzáállásért, amit az elmúlt évben nyújtottak felé, feléjük és kaptak, és köszöni a tisztelt Bizottság munkáját is és a társszervek együttműködését.

**Kelemen Krisztián képviselő, a Bizottság elnöke:** Köszöni a tájékoztatást, úgy gondolja, hogy az első szó a köszöneté. A város, az Önkormányzat és a Bizottság nevében is beszélhet, hogy köszöni a Közterület-felügyelet munkáját. Egy érdekes számsort szeretne kiemelni, amiből az látszik, hogy a lakossági bizalma folyamatosan növekszik a Közterület-felügyelet felé, az pedig a lakossági bejelentések száma, ami a kiküldött anyagban szerepel, hogy 2018-ban 885 lakossági bejelentés érkezett, ez 2019. és 2020. évben nagyjából hasonló szám volt, 1300-as nagyságrendben, míg 2021. évben már 1746, 2022. évben 1953 lakossági bejelentés érkezett a Közterület-felügyelethez. Nyilván, ha a lakossági bejelentésekre nem lenne hatékony reakció, fellépés, adott esetben indokolt szankció, akkor ezek a számok nem emelkednének ilyen exponenciálisan.

Azt gondolja, hogy a szombathelyi térfigyelő kamerarendszernek hármas szerepe van, egyrészt növeli a lakosság szubjektív biztonságérzetét, másrészt segít a bűnelkövetés megakadályozásában, illetve a felderítésében, harmadrészt pedig segíthet olyan esetekben is, amikor a kamerán keresztül látszódik, hogy valakinek segítséget kell nyújtani, akár egy földön fekvő hajléktalanról van szó, akár bármilyen szituáció. Ezzel azt szeretné kifejezni, hogy az nem mindegy, hogy ki nézi a kamerákat, kik ülnek a monitorok mögött, mert úgy gondolja, hogy a statisztikai számokból az látszik, hogy a térfigyelő kamerarendszert felügyelő Közterület-felügyelet nagyon hatékonyan kezeli ezt a rendszert és nagyon jól tudja használni arra a célra, amire létrejött. Szeretné megköszönni a Közterület-felügyelet munkáját abban a tekintetben is, hogy mindenki tudja, az egyik vesszőparipája a zéró tolerancia az illegális hulladéklerakások, illetve -lerakók ellen. Úgy gondolja, hogy ez a küzdelem folyamatos és nyilván tudja mindenki, hogy az is marad, egy ördögi kör, de ezt a küzdelmet nem szabad feladni, ebben a rendőrség mellett a közterület-felügyelet a legnagyobb partner. Megköszöni a munkájukat, beleértve a teljes állományt is. Van-e esetleg kérdés, észrevétel?

**Balogh Tibor, a Bizottság tagja:** Munkájából adódóan is érintett, többször betelefonált a Közterület-felügyeletre, mindig gyors intézkedés volt és meg volt elégedve, a rendőrség munkájával együtt. Gratulál és köszöni a munkájukat.

**Dr. Gulyás Ferenc r. ezredes, a Bizottság tagja:** Gratulál a Közterület-felügyelet munkájához, úgy gondolja, hogy Szombathely közbiztonságának egy nagyon fontos szervezete. Nagyon jó partneri kapcsolat van a két szervezet között, amit nagyon köszön, nagyon sok eredményes ügyet tudtak felderíteni, úgy gondolja, hogy a napi problémákra nagyon jól tudnak reagálni. Szép munka, amit írásba foglaltak, és mindig elmondja, hogy az írás nem mindig tudja visszaadni azt a munkát, amit a szervezetek elvégeznek. Sokszor találkozik Irodavezető Úrral és látja rajta, hogy mennyi lelkiismeretesen és figyelmesen ügyel azokra a dolgokra, amik talán nem is feltétlen az ő hatáskörében kell, hogy tartozzon, de egy felelősségteljes vezetője a szervezetnek.

**Egyed László tű. alezredes, a Bizottság tagja:** Örül, hogy nyitott szemmel jár és közlekedik Ágoston Sándor, mindent megtesz a város biztonságáért. Azt szeretné különösen megköszönni, hogy sokszor még meg sem tervezték a rendezvényeiket, de ő már jelentkezik, hogy segít. Köszöni még egyszer a munkájukat.

**Németh Ákos tanácsnok, önkormányzati képviselő:** Köszöni a Közterület-felügyelet munkáját. Arra szeretné felhívni a figyelmet, hogy mennyi új feladat jött, új dolgok, mint például az utcatakarítás, az újfajta lomtalanítás, amik mind plusz feladatot jelentettek a Közterület-felügyeletnek, és a plusz feladatok mellett is hatékonyan és jól szervezetten működik a napi munka menedzselése. Ez képviselőként különösen fontos, hiszen a lakóknak bátran mondhatja, hogy a jelzett problémákat gyorsan megoldják.

**Kelemen Krisztián képviselő, a Bizottság elnöke:** Van-e esetleg kérdés, észrevétel? Nem volt. Megköszöni a Közterület-felügyelet munkáját, melyet tárgyalni fog a Közgyűlés is. Szavazásra teszi fel, aki az előterjesztéssel egyetért és javasolja a Közgyűlésnek elfogadásra, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**55/2022. (XII.5.) BKKB számú határozat**

A Bűnmegelőzési, Közbiztonsági és Közrendvédelmi *„Beszámoló a Közterület-felügyelet munkájáról”* című előterjesztést megtárgyalta, és a határozati javaslatot az előterjesztésben foglaltak szerint a Közgyűlésnek elfogadásra javasolja.

**Felelős:** Kelemen Krisztián, a Bizottság elnöke

(a végrehajtás előkészítéséért:

 Dr. Holler Péter, a Hatósági Osztály vezetője

 Ágoston Sándor, a Közterület-felügyelet irodavezetője)

**Határidő:** a Közgyűlés 2022. december 8-i ülése

**3./ Javaslat mobil térfigyelő kamerával megfigyelt közterület kijelölésére**

 **Előadó:** Ágoston Sándor, a Közterület-felügyelet irodavezetője

**Kelemen Krisztián képviselő, a Bizottság elnöke:** A NAV megkereste az Önkormányzatot és segítséget kért a tekintetben, hogy a régi Brenner-villa, a volt kaszinó épületét az adóhatóság lezárta, OSB lapokkal a nyílászárókat és kerítés elemekkel körbevették. A tapasztalat az volt, hogy a lezárást megrongálták, a kerítés elemeket folyamatosan eltulajdonítják, a balesetveszély megelőzése, illetve a további épület rongálás megelőzése érdekében kérte a segítségét az Önkormányzatnak. Az volt a kérés, hogy van-e lehetőség arra, hogy egy mobil térfigyelő kamera kihelyezésre kerülhetne-e, megfigyelésre kerüljön a helyszín, ezzel is megakadályozva a további rongálást. Megvizsgálta a Közterület-felügyelet szakmailag a helyszínt és javasolja. A pontos időpontot még nem tudják, mivel közterületről van szó, ezért ezt fel kell venni a szokásos listára és be kell vinni a Közgyűlés elé. A pontos helyszín: szombathelyi 8532 hrsz-ú ingatlan, ez egy elég nagy közterület, ahova ki lehet helyezni a kamerát, hogy eleget tudjanak tenni a kérésnek. Van-e esetleg kérdés, észrevétel?

**Ágoston Sándor, a Közterület-felügyelet irodavezetője:** Volt személyes helyszíni bejáráson a NAV Igazgatóhelyettes Asszonyával és osztályvezetőivel. Konkrétan az volt a felvetés közbiztonsági szempontból, hogy az újonnan felszerelt OSB lapokat, adott esetben egy ilyen felújítás több millió forinttal is járhat, ezeket folyamatosan, oda jogosulatlanul betérő személyek széttördelik, valaki összevágta tűzifának, látszanak a dekopírfűrészek nyomai, ebből kifolyólag volt egy olyan kérés, hogy ha majd felújításra kerül ismételten és teljesen lezárásra kerül az ingatlan, akkor ebben segédkezzenek. Specialitása a területnek, hogy egy úszó telken helyezkedik el, tehát maga az ingatlan magánkézben van, közvetlenül a körülötte lévő parkoló és a park közterület. Nyilván nem az épület megfigyelése a cél, hanem a közterület megfigyelése és esetlegesen a bűncselekmények, szabálysértések megakadályozása, valamint illegális hulladékok elhelyezésének megakadályozását is szolgálni fogja a kamera, tehát komplex problémát tudna kezelni a kihelyezett kamerarendszer.

**Kelemen Krisztián képviselő, a Bizottság elnöke:** Van-e esetleg kérdés, észrevétel? Nem volt, így szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**56/2022. (XII.5.) BKKB számú határozat**

* + - 1. A Bűnmegelőzési, Közbiztonsági és Közrendvédelmi Bizottság megtárgyalta a *„Javaslat mobil térfigyelő kamerával megfigyelt közterület kijelölésére”* című előterjesztést, és javasolja a Közgyűlésnek, hogy a közterület-felügyeletről szóló 1999. évi LXIII. törvény 7. § (3) bekezdése alapján – a Közterület-felügyelet javaslatára – az alábbi közterületet jelölje ki képfelvevővel történő megfigyelésre:
* 8532 hrsz-ú közterületi ingatlan.
1. A Bizottság javasolja a Közgyűlésnek, kérje fel a jegyzőt, hogy a közterület-felügyeletről szóló 1999. évi LXIII. törvény 7. § (4)-(5) bekezdésében foglalt szükséges intézkedések megtételéről gondoskodjon.

**Felelős:** Kelemen Krisztián, a Bizottság elnöke

 Dr. Károlyi Ákos, jegyző

 (A végrehajtás előkészítéséért:

 Dr. Holler Péter, a Hatósági Osztály vezetője

Ágoston Sándor, a Közterület-felügyelet irodavezetője

Desits Zoltán, az Informatikai Iroda vezetője)

**Határidő:** a Közgyűlés 2022. december 8-i ülése

**4./ Javaslat a „Bűnmegelőzési és katasztrófavédelmi kiadások; egyéb kiadások, támogatások” költségvetési tételsor felhasználására** *(szóbeli előterjesztés)*

 **Előadó:** Kelemen Krisztián, a Bizottság elnöke

**Kelemen Krisztián képviselő, a Bizottság elnöke:** Erről részben döntöttek a korábbi ülésen, 500.000,- Ft támogatást ítéltek meg a rendőrség részére bűnmegelőzési céllal, 500.000,- Ft támogatást a katasztrófavédelemnek közbiztonsági célzattal, a fennmaradó 500.000,- Ft-ot a közterület-felügyeletnek, melyből 200.000,- Ft az egyik személygépkocsijuk fényhíddal való felszerelése. A fennmaradó 300.000,- Ft-ra tett javaslatot a Közterület-felügyelet, szemléltetési, prezentációs eszközök beszerzésére, edukációs, szakmai konferenciák megtartása céljából.

**Ágoston Sándor, a Közterület-felügyelet irodavezetője:** Annyival szeretné kiegészíteni, hogy az egyik Dacia Duster gépjármű, ami eddig civil jellegű szolgálati autóként szolgált, úgy döntött, hogy a rendszerbe beintegrálják és járőrszolgálatot fog ellátni, tekintettel arra, hogy a látható jelenlét is nagyon fontos. A múlt héten sikeresen fel lett matricázva, a mai napon pedig Budapesten szerelik fel a vadonatúj LED-es fényhidat, így holnaptól lényegében járőrszolgálatot tud ellátni.

**Kelemen Krisztián képviselő, a Bizottság elnöke:** Van-e esetleg kérdés, észrevétel? Nem volt, így szavazásra teszi fel, aki az előterjesztéssel egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**57/2022. (XII.5.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a *„Javaslat a „Bűnmegelőzési és katasztrófavédelmi kiadások; egyéb kiadások, támogatások” költségvetési tételsor felhasználására”* című előterjesztést, és az önkormányzat 2022. évi költségvetéséről szóló 2/2022. (III.1.) önkormányzati rendelet 13. melléklet „Egyéb, más ágazathoz nem sorolható intézmények és feladatok kiadásai” táblázatban szereplő „Bűnmegelőzési és katasztrófavédelmi kiadások, egyéb kiadások, támogatások” sora terhére javasolja a polgármesternek, hogy az alábbi támogatási összeget biztosítsa:

* A Közterület-felügyelet részére 300.000,- Ft értékben konferenciai és edukációs célból prezentációs eszközök beszerzésére.

**Felelős:** Dr. Nemény András polgármester

 Dr. Horváth Attila alpolgármester

Kelemen Krisztián, a Bizottság elnöke

 (A végrehajtás előkészítéséért:

 Dr. Holler Péter, a Hatósági Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**5./ Javaslat mikromobilitási járművek kölcsönzési célú közterületi elhelyezésére vonatkozó együttműködési megállapodás meghosszabbítására**

**Előadó:** Kalmár Ervin, a Városüzemeltetési Osztály vezetője

**Kelemen Krisztián képviselő, a Bizottság elnöke:** Van-e esetleg kérdés, észrevétel a kiküldött javaslathoz? Nem volt, így szavazásra teszi fel, aki az előterjesztéssel egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**58/2022. (XII.5.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására” című előterjesztést és az alábbi döntést hozza.

A Bizottság javasolja a Közgyűlésnek, hogy a hatályban lévő Együttműködési megállapodás változatlan feltételekkel kerüljön meghosszabbításra 2023. június 30-ig.

**Felelős:** Dr. Nemény András, polgármester

 Horváth Soma, alpolgármester

Kelemen Krisztián, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője/

**Határidő:** a Közgyűlés 2022. december 8-i ülése

**6./ Tájékoztatás az elektromos rollerekkel kapcsolatos közlekedési tapasztalatokról** *(szóbeli előterjesztés)*

**Előadó:** Dr. Gulyás Ferenc r. ezredes, kapitányságvezető, a Bizottság tagja

**Dr. Gulyás Ferenc r. ezredes, a Bizottság tagja:** Köszöni a szót, 3 közlekedési témában érintettek, Bercse László r. őrnagy, osztályvezető fogja ezeket a dolgokat előadni, tekintve, hogy ő a szakember.

**Bercse László r. őrnagy, a Bizottság tagja:** Köszöni a szót, rátér először arra, hogy jogszabályi változás nincsen az elektromos rollerekkel kapcsolatosan, nincsen új jogszabály, sem törvény, sem más jogszabály nem szabályozza, csak a korábban említett ügyészi állásfoglalás. Szombathelyen 2 db baleset történt, a Kiskar utcában, ahol egy elektromos rolleres úgy csatlakozott be a forgalomba, hogy nekiment egy autó oldalának, majd az elfekvő rollert az úttesten hagyván elhagyta a helyszínt. Eljárást kezdeményeztek, de előtte megpróbálták felkutatni azt a személyt, aki a rollert használta, a helyszínen nem sikerült beazonosítani. Megnézték az üzemeltető honlapját, ahol nem találtak elérhetőséget, amit utólag Elnök Úron keresztül kaptak meg. Az eljárás megindult, vagyis eljárás keretében fogják felkutatni azt a személyt, aki használta a rollert. A másik a Kőszegi utca 3. szám alatt volt, ahol araszolt ki egy autó a kapualjból és az oldalának ütközött egy rolleres figyelmetlenségből. Felelősségét elismerte és mint gyalogos, figyelmeztetésben részesült, a kárt egymást között rendezték. Erről a két balesetről tud beszámolni, nyilván ebben is van látencia, ezek azok az esetek, amikor intézkedtek.

**Kelemen Krisztián képviselő, a Bizottság elnöke:** Köszöni, annak örül, hogy vannak tényszámok, mert van miről beszélni, ha nem lennének, az két dolgot sejtetne, az egyik az, hogy nem jutnak el a rendőrségig az ügyek, a másik, hogy nincsenek ilyen balesetek, de ez nagyon ideális lenne, az utóbbi időben érezhető, hogy megnőttek a közlekedési balesetek számai, ez több okra vezethető vissza, és a közlekedési baleset alatt minden közlekedőt ért, a tömegközlekedési eszközöket is. Azt gondolja, hogy az első esetben meg is lesz az elkövető, mert a Lime rendszere rögzíti a felhasználó személyes adatait, a Lime-nak ki kell adnia az adatokat.

**Bor Balázs, a Bizottság tagja:** Egy kérdése van csak, összehasonlításként lehet-e tudni, hogy ugyanebben az időszakban mennyi biciklis, segédmotoros baleset történt?

**Bercse László r. őrnagy, a Bizottság tagja:** Jelenleg nem rendelkezik pontos számokkal, de jelentősen nagyobb azoknak a száma.

**Németh Ákos tanácsnok, önkormányzati képviselő:** A Lime szolgáltató cégnél utána érdeklődött, hogy mik az ő tapasztalataik, és annyit mondtak, más városokban is bevezették a rendszert, de a szombathelyiek fegyelmezettebbek, jobban használják, mint az átlag, nincs annyi visszaélés, panasz. Ez mindenképpen a szombathelyiek dicséretére szolgál.

*14 óra 34 perckor dr. Mészáros András, a Bizottság tagja elhagyta az üléstermet, ezzel a jelen lévő bizottsági tagok száma* ***12*** *főre változott.*

**Kelemen Krisztián képviselő, a Bizottság elnöke:** Azt gondolja, hogy egy 3 hónapos próbaidőszakra vonatkoztatva a 2 baleset, ami súlyosságát tekintve eljutott a rendőrségre, ez valóban alacsony szám. Ettől függetlenül, mint a Bizottság elnöke, megpróbálja a lakosság figyelmét felhívni, hogy óvatosan és figyelmesen közlekedjenek, ne csak személygépjárművel, hanem elektromos rollerrel is. Azt lehet esetleg tudni, hogy a Lime bevezetése előtt voltak elektromos rollerrel kapcsolatos balesetek?

**Bercse László r. őrnagy, a Bizottság tagja:** Néhány esetben fordult elő, de szerencsére nem volt komolyabb baleset.

**Kelemen Krisztián képviselő, a Bizottság elnöke:** Köszöni, tehát voltak és nem a Lime bevezetésével ismerkednek meg az elektromos rollerek közlekedési balesetben való részvételével.

**Dr. Gulyás Ferenc r. ezredes, a Bizottság tagja:** Egy dolgot szeretne mondani, a kettő eset jutott el hozzájuk, elég nagy a látencia, hosszabb idő kell, amíg rendeződik a jogi helyzete ennek a jármű fajtának, ennek a közlekedési formának. Nyilván ők is hallották, hogy mentek rollerrel és elestek vagy fiatalok esetleg összementek, nem jellemző még.

**Bor Balázs, a Bizottság tagja:** Még egy kérdést tenne fel Tanácsnok Úr felé, hogy meg lehetne-e tenni, hogy a két baleset, amiről tudnak, az alatt hány kölcsönzés volt, mennyi km-t tettek meg, mert érdekes szám lehet ebből?

**Németh Ákos tanácsnok, önkormányzati képviselő:** 1 hónap után érdeklődött először, akkor 40.000 km-t tettek meg a felhasználók a 250 db rollerrel, 20.000 alkalommal kölcsönöztek, tehát átlagosan 2 km-t tettek meg alkalmaként a rollerrel. Ki lehet kérni a pontos adatokat.

**Kelemen Krisztián képviselő, a Bizottság elnöke:** Valóban az a tapasztalat, hogy nagyok sokan használják az elektromos rollereket, konkrétan a Lime rollerekről beszél, hiszen azokat lehet mérni. Mindenki látja, hogy elszaporodtak a városban az elektromos rollerek, ami nem zöld, hanem fekete, az valószínűleg Lime-on kívüli és azokból is sok van. Úgy gondolja, hogy a Lime-ot ezért látni, mert kint vannak az utcán, az összes többit azért nem látni, mert beviszik az otthonukba, vagy munkahelyükre, de nagyon sokan használnak és bízik benne, hogy előbb-utóbb megérkezik a szükséges konkrét szabályozás a KRESZ-ben, illetve abban, hogy eltekintve a látenciától, marad ez a biztonságos használat.

**Egyed László tű. alezredes, a Bizottság tagja:** Csak egy kíváncsiskodó kérdést tenne fel Tanácsnok Úrnak, hogy valóban vannak olyan területek, ahol le is tiltanak ezek a rollerek? És valóban működik?

**Németh Ákos tanácsnok, önkormányzati képviselő:** Igen, ezek GPS alapon működnek, tehát pontosan lehet látni, hogy mikor, milyen időpillanatban hol van. Ezért is szerinte a rendőrség jobb helyzetben van, ha ilyennel történik valami, mert rendelkezésre állnak bankkártya adatok és a GPS adatok alapján viszonylag hamar ki lehet deríteni, hogy ki használta a rollert és mikor. A GPS segítségével ők határozták azokat a zónákat, hogy hol ne lehessen használni, ez a Fő tér, ahol le is áll, illetve a közparkokban sem működik. Ezen kívül kijelöltek még olyan zónákat, ahol lehetőség van arra, hogy csökkentett sebességgel menjenek, de ezt nem használták ki ezt a lehetőséget, viszont olyan zónákat kijelöltek, ahol csak és kizárólag fix pontokon lehet letenni. Szombathelyen ez a 3 zóna létezik: a tiltott, ahol csak egy ponton lehet letenni és ahol szabadon lehet használni.

**Kelemen Krisztián képviselő, a Bizottság elnöke:** Annyival szeretné még kiegészíteni, hogy nagyon jól lehet látni, hogy Szombathely területéről nem lehet kivinni, a peremvidék az applikációban pirossal van jelölve. Van olyan helyszín, ez az oladi temető, az Orgona utca és környéke, ahol valaki rendszeresen a Lime rollerrel jár haza, akár a Síp utcában lakhat, a platón, és a temetőig tudja vinni, ott leáll a roller és ott hagyja, most már 7 db roller van ott.

**Büki Zoltán, a Bizottság tagja:** Valóban letilt a rendszer, vagy lemerül az akkumulátor, és a Vép felé vezető kerékpárúton volt elhagyva egy roller. Tervezik-e, hogy tervezetten begyűjtik az elhagyott rollereket, mert Szombathely jelenleg úgy néz ki, hogy mindenhol látni a rollereket. Ami nem baj, csak olyan gazdátlannak tűnik.

**Németh Ákos tanácsnok, önkormányzati képviselő:** Működnie kell, a szolgálatónak az a célja, hogy minél többen használják, van egy alvállalkozó Szombathelyen, akinek az a feladata, hogy az olyan rollereket, amihez bizonyos ideje nem nyúltak hozzá, begyűjtse és kihelyezze forgalmasabb helyekre. Ez nekik is fontos, hogy ne legyenek szétszórva és fontos a szolgáltatónak is, hiszen neki ebből származik bevétele. Ha olyan jelzés érkezik, hogy valakinek problémája van egy rollerrel, akkor az applikáción keresztül lehetőség van arra, hogy ezt jelzi a szolgálatónak és azt előbbre veszik.

**Büki Zoltán, a Bizottság tagja:** Tehát az nem működik, hogy naponta összegyűjtik?

**Németh Ákos tanácsnok, önkormányzati képviselő:** Az, hogy minden nap, arról nem tud, a szolgáltatónál van, hogy mennyi ideig nem mozdítják meg a rollert, akkor szedik össze, de hogy ez milyen gyakoriságú, arról nem tud. Véleménye szerint a szokások még nem alakultak ki, vannak, akik rendszeresen használják, és ő is járt úgy, hogy azzal ment haza és reggel már nem volt ott, pedig ő is szerette volna használni, tehát nem mindig érdemes minden nap összeszedni, de pont erre való ez a próbaidőszak, hogy meglássák, hogy mennyire hatékony, valamint úgy látja, hogy a kezdeti időszak után egyre jobban belesimul a mindennapokba, és kevés olyan rollert lát, ami le van döntve vagy nem jó helyen áll.

**Kelemen Krisztián képviselő, a Bizottság elnöke:** Annyival egészítené ki, hogy ő is azt tapasztalta, hogy nagyon jól működik a support, jelzett már rossz helyen lévő rollert, amit másnapra már el is vittek. Jól működik a support, érdemes az applikációban használni a háttértámogatást.

Felteszi, van-e esetleg kérdés? Nem volt, így aki tudomásul veszi a tájékoztatót, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 12 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**59/2022. (XII.5.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Tájékoztatás az elektromos rollerekkel kapcsolatos közlekedési tapasztalatokról*” című előterjesztést megtárgyalta és az elhangzottakat tudomásul veszi.

**Felelős:** Kelemen Krisztián, a Bizottság elnöke

Dr. Gulyás Ferenc r. ezredes, kapitányságvezető, a Bizottság tagja

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**7./ Tájékoztatás a közlekedési szempontból legveszélyeztetettebb szombathelyi útkereszteződésekről** *(szóbeli előterjesztés)*

**Előadó:** Dr. Gulyás Ferenc r. ezredes, kapitányságvezető, a Bizottság tagja

**Bercse László r. őrnagy, a Bizottság tagja:** Ha egy baleseti pont térképet megnéznek, akkor a pillanatnyi baleseti számokat látni, Szombathely közigazgatási területén szinte minden utcában, útra bekerül egy piros pont, elérik a közel 1000-es baleseti számot, Szombathely viszonylatában 800 feletti és minden 4. vagy 5. a sérüléses baleset. Amire gondolt, 4-5 utca, az valójában 14-15 utca, ahogyan elkezdte gyűjteni az adatokat, az utakhoz kötné inkább. Utakat tekintve:

* Zanati út: 38 baleset, ebből 12 az M86-ról letérve, és sávváltásból eredő, a bevásárlóközpontok vonzáskörzetében történt balesetek;
* Rohonci út: 21 baleset, itt nincs a környéken kamera;
* 11-es huszár út: 22 baleset;
* Szent Gellért utca: 14 baleset;
* Szent Flórián körút: 6 baleset, két irányú, kis utca, rengeteg becsatlakozással, a Szent Flórián körút–Rumi utca kereszteződésében 4 baleset volt;
* Thököly utca: 5 baleset;
* Széll Kálmán–Nádasdy F. utca: 3 baleset, általában, ha itt baleset van, akkor sok sérült van.

**Kelemen Krisztián képviselő, a Bizottság elnöke:** Köszöni az adatokat. Képviselők részéról felmerült Szent Flórián körút–Rumi út, ami el is hangzott, illetve a Vörösmarty–Semmelweis utca?

**Bercse László r. őrnagy, a Bizottság tagja:** Igen, ott korábban mindig gondok voltak, amikor kikapcsolták a lámpákat, de most már ez nem jellemző.

**Kelemen Krisztián képviselő, a Bizottság elnöke:** Felmerült még a Vörösmarty–Szelestey utca.

**Bercse László r. őrnagy, a Bizottság tagja:** Az lámpás kereszteződés, ott bekorlátozza az elsőbbségadást a közlekedési lámpa.

**Dr. Gulyás Ferenc r. ezredes, a Bizottság tagja:** Azért is kérte fel Bercse Lászlót a napirendi pontra, mert a Közlekedésrendészeti Osztálynak napi, heti feladata, hogy figyeljék a baleseteket és ehhez igazodva szervezzék a szolgálatot. Az tisztán látszik a számokból, hogy a nagy forgalmú utcákon történik értelemszerűen a legtöbb baleset. Hogy egy közlekedési szituációt, elsőbbségi jogviszonyt hogyan sikerül a forgalomszervezésnek megoldani, ahhoz adhatnak támpontot ezek az adatok. Egy biztos, Szombathelyen az igazolódik, hogy ha a közlekedési lámpák folyamatosan működnek, az tud segíteni az autósoknak. Ez egy olyan irány, amivel a meglévő forgalomszervezés forgalomtechnikai eszközt lehet alkalmazni.

Akit érdekel, a police.hu-n is van egy egész jó ponttérkép, azt is lehet nézni. Jellemzően a balesetek kimenetele nem súlyos, például a hétvégén is a 13 balesetből 3 járt sérüléssel, figyelni kell és néha a szerencsén múlik a balesetek kimenetele. És nagy tanulság a passzív biztonsági eszközök használata, több olyan baleset is volt egy hónapon belül, ahol kiderült, hogy nem használták a biztonsági övet és kiestek az autóból, míg, ha használták volna, akkor valószínűleg könnyebb sérüléssel megúszták volna a balesetet.

**Németh Ákos tanácsnok, önkormányzati képviselő:** A Szent Gellért–Rumi utca kereszteződése is többször szóba került, a közlekedési lámpa folyamatos üzemelése javít a helyzeten, vagyis a baleset többsége május előtt történt? Májusban volt döntés, hogy napi 24 órában üzemeljen.

**Bercse László r. őrnagy, a Bizottság tagja:** Igen.

**Németh Ákos tanácsnok, önkormányzati képviselő:** Köszöni, tehát elmondható, hogy jó javaslat volt és van értelme.

**Kelemen Krisztián képviselő, a Bizottság elnöke:** Igen, van egy eszköz a kezükben, tehát azt javasolja, hogy fogalmazzanak meg egy határozati javaslatot, amiben felkérik a Városstratégiai, Idegenforgalmi és Sport Bizottságot, hogy hasonlóan a Szent Gellért utca–Rumi utca kereszteződéséhez, van-e lehetőség arra, hogy ezekben a kereszteződésekben a közlekedési lámpákat 0-24-ben működtesse a város:

* Szent Flórián körút–Rumi út;
* Vörösmarty M. utca–Szelestey L. utca;
* Vörösmarty M. utca–Semmelweis I. utca;
* Rohonci út–Bartók Béla körút.

**Bercse László r. őrnagy, a Bizottság tagja:** Ha a Vörösmarty utcában megy folyamatosan a jelzőlámpa, akkor az egész sort kell összehangolni, nem lehet csak az egyik kereszteződésben.

**Kelemen Krisztián képviselő, a Bizottság elnöke:** Köszöni, az Önkormányzatnál is vannak közlekedési szakemberek és a Városüzemeltetési Osztály is megvizsgálja majd. Azt gondolja, hogy készítsenek egy javaslatot és a Városstratégiai Bizottság dönt róla, de talán a legegyszerűbb a Szent Flórián körút–Rumi út kereszteződése lenne.

**Dr. Gulyás Ferenc r. ezredes, a Bizottság tagja:** A Rohonci utca–Bartók krt. kereszteződésénél is összehangoltan kell vizsgálni. Sokat tudna segíteni ott a felderítés szempontjából egy kamera, majd talán később.

**Kelemen Krisztián képviselő, a Bizottság elnöke:** Nem rajtuk múlik a kamera kihelyezés, de jó lenne, akárcsak a Zanati út külső részére is, vagy akár a 11-es huszár úton.

**Horváth Ferenc, a Bizottság tagja:** Arra szeretné felhívni a figyelmet, amit korábban is jelzett már, hogy amikor a közlekedési jelzőlámpák ki vannak kapcsolva, ott a gyalogosátkelőhely tábla hiányzik, ilyenkor a jogszabály előírja, hogy nem tekinthető gyalogosátkelőhelynek, különös tekintettel korlátozott látási viszonyokra. Egy idegen nem tudja, hogy ott van gyalogosátkelőhely, mert csak a felfestés nem elegendő, annak táblával kell együtt járnia. Szükséges volna még kihelyezni gyalogosátkelőhely táblákat minden olyan helyre, ahol éjszakára ki vannak kapcsolva a lámpák, vagy működtetni kell a lámpákat.

**Egyed László tű. alezredes, a Bizottság tagja:** Jobban nem járatos a kérdésben, csak felvetésként fogalmazza meg, hogy nem lehetne a Közút kameráit a rendszerbe bevonni kölcsönös alapon?

**Ágoston Sándor, a Közterület-felügyelet irodavezetője:** Igazából ehhez hasonló projekt volt, amikor az Erdészet kameráit integrálták be a Parkerdőben, de amiket Egyed László említett kamerákat, nincs információja arról, hogy működnek-e, vissza lehet-e nézni őket. A Parkerdőben lévő kamerák átvétele hivatalosan történt. De felvetésként nem rossz ötlet, köszöni, megvizsgálják.

**Büki Zoltán, a Bizottság tagja:** A közelben lakik és közlekedik, és látja a kikapcsolt lámpákat, javasolná a Rohonci–Bartók kereszteződésében 0-24-ben működjenek a lámpák. Valamint javasolja, hogy vizsgálják meg, hogy a Bartók–Szűrcsapó kereszteződésében, ahogy kanyarodnak a Szűrcsapó utcára, befelé menet van egy lakó-pihenő övezet tábla, de kifelé már nincs, ami megszüntetné.

**Dr. Gulyás Ferenc r. ezredes, a Bizottság tagja:** Támogatják a határozati javaslatot.

**Kelemen Krisztián képviselő, a Bizottság elnöke:** Felteszi, van-e esetleg kérdés? Nem volt, így aki egyetért a határozati javaslattal, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 12 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**60/2022. (XII.5.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Tájékoztatás a közlekedési szempontból legveszélyeztetettebb szombathelyi útkereszteződésekről*” című előterjesztést megtárgyalta, és az alábbi döntéseket hozta:

* + - 1. A Bizottság az elhangzottakat tudomásul veszi.
			2. A Bizottság felkéri a Városüzemeltetési Osztályt, balesetmegelőzési szempontból vizsgálja meg annak a lehetőségét, hogy a Szent Gellért utca–Rumi út kereszteződéséhez hasonlóan kialakításra kerüljön-e 0-24 órában működő közlekedési lámpa az alábbi útkereszteződésekben:
* Szent Flórián körút–Rumi út;
* Vörösmarty M. utca–Szelestey L. utca;
* Vörösmarty M. utca–Semmelweis I. utca;
* Rohonci út–Bartók Béla körút.
	+ - 1. Amennyiben a vizsgálat alapján szükségessé válik ennek kialakítása, a Bizottság felkéri a Városüzemeltetési Osztályt, hogy az erre vonatkozó javaslatot terjessze a Városstratégiai, Idegenforgalmi és Sport Bizottság, valamint a Bűnmegelőzési, Közbiztonsági és Közrendvédelmi Bizottság elé.

**Felelős:** Kelemen Krisztián, a Bizottság elnöke

Dr. Gulyás Ferenc r. ezredes, kapitányságvezető, a Bizottság tagja

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Bonti Tamás, a Kommunális és Környezetvédelmi Iroda vezetője)

**Határidő:** 1. azonnal

 2-3. a VISB és a BKKB 2023. januári ülése

**8./ Tájékoztatás sebességmérő eszközök alkalmazásának lehetőségével kapcsolatban** *(szóbeli előterjesztés)*

**Előadó:** Dr. Gulyás Ferenc r. ezredes, kapitányságvezető, a Bizottság tagja

**Kelemen Krisztián képviselő, a Bizottság elnöke:** Ez egy nagyon új téma, érdekes lesz.

**Dr. Gulyás Ferenc r. ezredes, a Bizottság tagja:** Utána jártak ennek a témának, Bercse László lesz, aki elmondja a részleteket. Tudomása szerint 2 helyen merült fel az igény az ún. trafibox kihelyezésére, az egyik Zanat. Több önkormányzat is élt már ilyen kezdeményezéssel a rendőrség felé. A trafiboxot nagyon szigorúan kérik rájuk számon, igazolni kell, hogy mikor és hol használják. A megyében korlátozott a számuk, Szombathelynek a szerencséje, hogy vannak nagyobb balesetveszélyes helyek, lakott területen kívül is és ott kell ezeket elsősorban alkalmazni. A felmerülő két hely szerencsére nem balesteveszélyes, de az ott lakókat megnyugtatná, ha ezek a készülékek kihelyezésre kerülnének, vagy a készülék kihelyezésének lehetősége meglenne. A megyével egyeztetve, ők támogatni fogják ezt, ha az anyagi kondíciókat az önkormányzat tudja vállalni, a részleteket Bercse László mondja el.

**Kelemen Krisztián képviselő, a Bizottság elnöke:** Annyit fűzne hozzá, hogy talán 2 éve is lehet, hogy a Zalaegerszegről Balaton felé vezető úton kihelyezésre került egy ilyen trafibox, ez már akkor is érdekelte, és már akkor is feltűnt, hogy nem lehet megállapítani, hogy van-e a dobozban trafipax, vagy üres. Már akkoriban kutatta, hogyan került oda. Úgy tudta, hogy rendőrség által került kihelyezésre, és időközben elindult egy folyamat, hogy a rendőrség és az önkormányzatok között létrejöttek kimondottan ezekre a trafiboxokra együttműködési megállapodások, mindenkinek az érdeke, az önkormányzat kifizeti a boxokat, a rendőrség pedig alkalom adtán bele helyezi a sebességmérő készüléket. Erről szeretett volna egy külön napirendi pont keretén belül tárgyalni, Kapitány Úrral is egyeztetett erről. Ettől függetlenül Zanaton elindult egy aláírásgyűjtés, illetve a Sólyom utcában szeretnének ilyet, megkereste Putz Attila képviselő, és mondta neki, hogy nyitott kapukat dönget, mert már napirendi pontként szerepelt. Ezen a két helyszínen szeretnének a lakók. Ettől függetlenül lehetnek még olyan pontok, ahol szakmailag a rendőrség részéről indokolt lehet egy ilyen trafibox kihelyezése.

**Bercse László r. őrnagy, a Bizottság tagja:** Megmutatta a trafibox képét, Győrben készült a kép. A doboz előtt van tábla, hiszen rongálják ezeket a boxokat. Szigorú leírások vannak, hogy hogyan épül fel, hogyan kerül bele a sebességmérő készülék. Jelen pillanatban egy budapesti cég, aki az egésznek a kivitelezője, de ez nem azt jelenti, hogy csak ők csinálhatják meg az aljaztatót, beüzemeltetést, de a paraméterekhez kötni kell magukat. Sárvár felé járva, az ostffyasszonyfai kereszteződésben van egy ilyen trafibox, ami élesen működik, azt a Magyar Közút telepíttette, üzemelteti. Az ORFK-OBB által a Csaba utca végén már a betonrész elkészült, rendőrségi trafibox lesz. A trafiboxba helyezik bele a sebességmérő eszközt, ami olyan kicsi, hogy nem kell mellé rendőr, a kitelepítést sem ad hoc módon teszi a rendőr, hanem terv alapján, beírja az üzemeltetési naplóba és 8-12 óra használat után kiveszi és feltölti az adatokat a rendszerbe, 24 órán belül kell feltölteni az adatokat. Nem egész hónapon keresztüli működést jelent. Mindkét irányba tud nézni maga a box. 80-100 m távolság kell, hogy bemérje a sebességet. A költségekről szólva, 2021. évben ez 3-3,5 millió forintot is elérte ennek a komplex kialakítása, erre most árajánlatot kell kérni. Egy-egy megyén belül korlátozott az ellenőrzések száma és a felkapcsolódási lehetőség is, úgy kell gondolkodni, hogy korábban évenként 5 megye kapott engedélyt 1 felcsatlakozáshoz, nem végtelen ennek a lehetősége. Kialakítása előtt kell egy szakmai támogatás, meg kell indokolni közlekedésbiztonsági szempontból. Kell az önkormányzat részéről, ki fogja ezt csinálni, hogy magát a kialakítást, az üzemeltetést, javíttatást, karbantartást ki fogja végzi. A rendőrség bérbe veszi ezt a dobozt, bérbeadási szerződéssel, általában ingyenesen és használja a boxot. Nem feltűnő, ha bent van az eszköz, tehát magában is lehet visszatartó ereje. Csak úgy működhet, hogy a „kamerafelvétel, traffic controll” tábla ki van helyezve, ez a VÉDA-kapuknál is alapkövetelmény. Az első, hogy van-e igény, Zanaton igen, hiszen csatolták 2-300 ember aláírását.

**Kelemen Krisztián, a Bizottság elnöke:** Köszöni szépen. Felteszi, hogy kérdés, észrevétel van-e?

**Balogh Tibor, a Bizottság tagja:** Jávor utca lenne a következő helyszín, ahova érdemes lenne, gyorsan hajtanak az autósok.

**Dr. Gulyás Ferenc r. ezredes, a Bizottság tagja:** Itt majd kellő önmérsékletet kér, ahogyan a múltkor elmondta, Szombathelyen vagy dugó van, vagy gyorshajtás, köztes állapot nincs. A Zanati úti városrészen régóta hallani, hogy milyen állapotok vannak, hatalmas az átmenő forgalom, igazából balesetek nincsenek. Szombathelyen elég sok utca és azzal találkoznak, hogy az ott lakók úgy érzik, hogy száguldoznak az autók. Azt kéri a Bizottságtól, nézzék át és szakmailag is indokolt döntéseket hozzanak. Annak ellenére, hogy tudják az emberek, hogy kint van a traffipax az említett ostffyasszonyfai kereszteződésnél, ennek ellenére a tegnapi napon 98 gyorshajtót mért a készülék. Ezeken a helyeken, amelyekről beszélnek, hogy mekkora az indokoltsága, sajnos abban a kereszteződésben másfél-két évente egy halálos baleset történik, az nem egy jól elkészített kereszteződés, oda indokolt a kihelyezés. Az indokoltságot kell nézni, a Sólyom utcában is, hogy mennyi mérés és hogyan történik. A Zanati úton is készítettek felmérést a sebességmérésről, a képviselőnek el is mondták, nem volt az áthaladók 10 %-a gyorshajtó és nagyon nagy számú ott az áthaladók száma. A friss kezdeményezéseket támogatják, nézzék meg, hogy hogyan alakul, de a későbbiekben nagy szükség lesz a kellő önmérsékletre és anyagilag sem fogja bírni az önkormányzat.

**Kelemen Krisztián képviselő, a Bizottság elnöke:** Maximálisan egyetért, hogy szükséges a forgalom és az indokoltság. A két helyszínnél a több száz aláírás mellett azzal is alá tudják támasztani a javaslatot, hogy nagyon sok vagyoni kár keletkezett. Sólyom utcában van 30-as tábla, az út szélén parkolnak, két autó nem nagyon fér el egymás mellett, gyorsabban mennek, a nagyobb autók letördelik a parkoló autók visszapillantó tükrét, ezt elégelték meg a lakók, ezért kezdtek aláírásgyűjtésbe, és ahogyan elhangzott, egyik nagy előnye ennek a trafiboxnak, hogy visszatartó ereje van és a sofőr észreveszi, akaratlanul is rálép a fékre. Megjelent internetes cikkekben, hogy egy ilyen trafiboxnak a kivitelezési költsége 7-800.000,- Ft, az éves fenntartási költségei évi 70-80.000,- Ft. Mi miatt van ekkora eltérés a két szám között, amit a rendőrség említett és az interneten szereplő szám között?

**Dr. Gulyás Ferenc r. ezredes, a Bizottság tagja:** Nem tudják, az interneten megjelent cikk íróját kellene megkérdezni.

**Kelemen Krisztián képviselő, a Bizottság elnöke:** Köszöni, akkor ez legyen a Városüzemeltetés feladata, árajánlatot kérni majd. Felteszi, van-e esetleg kérdés? Nem volt, így javasolja, hogy a Bizottság vegye tudomásul az elhangzottakat, szakmailag tartsa indokoltnak és támogassa a Trafiboxok kihelyezését, és kérje fel a polgármestert és a jegyzőt, vizsgálja meg az eszközök kihelyezésének lehetőségét, és megfelelő költségvetési forrás rendelkezésre állása esetén kezdje meg a kihelyezés előkészítésének megvizsgálását, és a telepítés előkészítése érdekében keresse meg a Vas Megyei Rendőr-főkapitányságot. Aki egyetért ezzel a határozati javaslattal, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 12 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**61/2022. (XII.5.) BKKB számú határozat**

A Bűnmegelőzési, Közbiztonsági és Közrendvédelmi Bizottság a *„Tájékoztatás sebességmérő eszközök alkalmazásának lehetőségével kapcsolatban”* című előterjesztést megtárgyalta és az alábbi döntéseket hozta:

1. A Bizottság az elhangzottakat tudomásul veszi.
2. A Bizottság az elhangzottak szerint szakmailag indokoltnak tartja és támogatja az ún. „Trafibox” sebességmérő eszközök kihelyezését.
3. A Bizottság felkéri a polgármestert és a jegyzőt, vizsgálja meg az eszközök kihelyezésének lehetőségét, és megfelelő költségvetési forrás rendelkezésre állása esetén kezdje meg a kihelyezés előkészítésének megvizsgálását, és a telepítés előkészítése érdekében keresse meg a Vas Megyei Rendőr-főkapitányságot.

**Felelős:** Kelemen Krisztián, a Bizottság elnöke

Dr. Gulyás Ferenc r. ezredes, kapitányságvezető, a Bizottság tagja

Dr. Nemény András polgármester

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Bonti Tamás, a Kommunális és Környezetvédelmi Iroda vezetője)

**Határidő:** azonnal

**9./ Tájékoztatás a koronavírus, illetve az influenza járvány jelenlegi helyzetéről** *(szóbeli előterjesztés)*

**Előadó:** Dr. Stánitz Éva, a Bizottság tagja

**Dr. Stánitz Éva, a Bizottság tagja:** Ha ősz van, akkor a hurutos megbetegedések időszaka van. Amit mond, az a mai napra érvényes, hiszen ezeknél a betegségeknél naponta változhat, alakulhat ki járvány, öntörvényűen alakulhatnak ki. Influenza ügykezelés tisztiorvosi, háziorvosi feladatkör. Évek óta stabilan 1.300.000 körüli influenza elleni védőoltás áll rendelkezésre Magyarországon, ebből 34.000 körül kap Vas megye, önkéntes beoltással ez bőségesen elegendő, ezt a védőoltást nem preferálja a lakosság. Egy vírus betegség megítélése a lefolyás és a kimenetele, és az influenza megbetegít, napokig ágyban tart, de kimenetele szövődménymentes. Magyarországon a 60 éven felüliek jogosultak ingyen erre a védőoltásra, javaslatok közé bekerültek a kismamák is. Ebben az évben új összetétele van a védőoltásnak, amiben stabil komponens, a H1N1, két másik, az A és a B vírus vonatkozásában is törzs csere történt az oltóanyagban. Jelenleg nincsen influenzajárvány. A háziorvosoknál a figyelő szolgálatok mintát is vesznek és a mintákból nem volt influenza vírus igazolás Vas megyében. Az elmúlt években mindig inkább január és február volt az igazi influenza szezon. Javasolt az oltás mindenképpen.

A COVID minden tudást felülírt, ez a vírus zsírburkos vírus, téli vírus, ahogyan az influenza vírus. Ehhez képest a COVID nyáron még szép számú megbetegedést okozott, szeptembertől novemberig csökkenő tendenciát mutat a megbetegedés szám. Az is igaz, hogy az eljárásrend szerint a kórházi kezelések és felvételek során nem a feltétele a COVID-teszt elvégeztetése. Októberben 202 COVID-pozitív tesztelés a kórházban, novemberben pedig 71. Reméljük megtartja ezt a jó szokást a COVID, hogy téli vírusként csökken most. Oltóanyag van természetesen, és lehet is oltatni, pénteki napokon a régi tüdőgondozó épületében. Az alapoltást is fel lehet venni, zömében Pfizer oltás, de van emlékeztető oltás, amiben már a legutóbbi omicron variánsból is van és az eredetinek az emlékeztetője. Hetente 40-50 fő érkezik a 4. oltásra. A COIVD intenzív osztályon hónapok óta nincs COVID-os vagy szövődményes beteg. Ha mégis van ott valaki, mert a mentő pozitívnak mérte, akkor más ok miatt van az intenzíven, nem a COVID miatt, hanem az alap betegség miatt.

Bizakodik abban, hogy lassan elfelejthetik a COVID-ot.

**Kelemen Krisztián képviselő, a Bizottság elnöke:** Köszöni. Lenne kérdése, hogy a múltkori rendezvényen beszélgetett Dr. Zacher Gáborral, aki javasolta az önkormányzatnak, hogy az önkormányzati médián keresztül próbálják meg preferálni az influenza elleni oltás felvételét, mert túl vagyunk egy járványon, az emberek immunrendszere elég gyenge és nem lenne jó, ha lenne emellett egy influenzajárvány is.

**Dr. Stánitz Éva, a Bizottság tagja:** Mindenképpen indokolt lenne az oltás felvétele, 60 év felettieknek mindenképpen és a foglalkozások tekintetében is.

**Kelemen Krisztián képviselő, a Bizottság elnöke:** Felteszi, van-e esetleg kérdés? Nem volt, így aki elfogadja a tájékoztatót, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 12 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**62/2022. (XII.5.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Tájékoztatás a koronavírus, illetve az influenza járvány jelenlegi helyzetéről*” című előterjesztést megtárgyalta és az elhangzottakat tudomásul veszi.

**Felelős:** Kelemen Krisztián, a Bizottság elnöke

Dr. Stánitz Éva, a Bizottság tagja

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**10./ Különfélék**

**Előadó:** Kelemen Krisztián, a Bizottság elnöke

**Kelemen Krisztián, a Bizottság elnöke:** Felteszi, hogy kérdés, észrevétel van-e? Nincs. Köszöni mindenkinek az egész évi munkáját, áldott, békés karácsonyi ünnepeket és boldog új évet kíván. Az ülést lezárja.

*Jegyzőkönyv lezárva, 15 óra 42 perckor.*

 **(: Kelemen Krisztián:) (: Bor Balázs :)**

 **a Bizottság elnöke a Bizottság tagja**